pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อนุทิน ประชุมทางไกล WEF หารือการฟื้นเศรษฐกิจหลังโควิด 19
วันอังคารที่ 21 เมษายน 2563
อนุทิน ประชุมทางไกล WEF หารือการฟื้นเศรษฐกิจหลังโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ร่วมการประชุมทางไกลความร่วมมือระหว่างภาครัฐและภาคเอกชนในการรับมือ COVID-19 และการฟื้นเศรษฐกิจและสังคมหลังการระบาด ในเวที World Economic Forum เผยไทยมีระบบประกันสุขภาพถ้วนหน้า ใช้หลักเศรษฐกิจพอเพียงมาปร
รองนายกรัฐมนตรีและรัฐมนตรีว่าการกระทรวงสาธารณสุข ร่วมการประชุมทางไกลความร่วมมือระหว่างภาครัฐและภาคเอกชนในการรับมือ COVID-19 และการฟื้นเศรษฐกิจและสังคมหลังการระบาด ในเวที World Economic Forum เผยไทยมีระบบประกันสุขภาพถ้วนหน้า ใช้หลักเศรษฐกิจพอเพียงมาประยุกต์ใช้ในการดํารงชีวิต และพลังอาสาสมัครสาธารณสุขประจําหมู่บ้าน ช่วยควบคุมป้องกันโรค
บ่ายวันนี้ (21 เมษายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เข้าร่วมการประชุมทางไกลเปิดตัว Regional Action Group for Asia Pacific จัดโดย World Economic Forum (WEF) เพื่อหารือความร่วมมือระหว่างภาครัฐและภาคเอกชนในการรับมือกับ COVID-19 รวมทั้งแลกเปลี่ยนความคิดเห็นต่อการรื้อฟื้นเศรษฐกิจและสังคมหลังการระบาด COVID-19 โดยมีรัฐมนตรีว่าการกระทรวงการต่างประเทศของอินโดนีเซีย ผู้อํานวยการองค์การอนามัยโลกสํานักงานภูมิภาคแปซิฟิกตะวันตก ผู้แทนระดับสูงจากภาครัฐ และภาคเอกชนในภูมิภาคเอเชีย และประธานของ World Economic Forum เข้าร่วมการประชุม
รองนายกรัฐมนตรีและรัฐมนตรีว่าการกระทรวงสาธารณสุข ได้กล่าวถ้อยแถลงในที่ประชุมว่า การระบาดของโรคโควิด 19 ก่อให้เกิดผลกระทบต่อสังคมในวงกว้างทุกมิติ การรับมือจําเป็นต้องใช้ความร่วมมือทั้งภาครัฐ เอกชน และเครือข่ายต่างประเทศ ซึ่งประเทศไทยได้เตรียมพร้อมตั้งแต่ระยะแรกของการระบาด ทําให้สามารถรับมือกับสถานการณ์และควบคุมการระบาดของโรคได้ ในช่วงสองสัปดาห์ที่ผ่านมามีจํานวนผู้ติดเชื้อรายใหม่น้อยกว่า 40 ราย โดย WEF จะมีบทบาทสําคัญในการระดมความร่วมมือจากทุกภาคส่วนในการสร้างความมั่นคงด้านสุขภาพและการดําเนินธุรกิจในบริบท “ความปกติในรูปแบบใหม่” (new normal)
นายอนุทินกล่าวต่อว่า ปัจจัยสําคัญที่ทําให้ไทยสามารถรับมือกับการระบาดของโควิด 19 ได้เป็นอย่างดี คือการมีระบบประกันสุขภาพถ้วนหน้า อีกทั้งได้น้อมนําปรัชญาหลักเศรษฐกิจพอเพียงมาประยุกต์ใช้ในการดํารงชีวิตระหว่างการเผชิญกับโรคระบาด รวมทั้งการมีส่วนร่วมอย่างแข็งขันของอาสาสมัครสาธารณสุขประจําหมู่บ้าน (อสม.) ในการป้องกันควบคุมโรคในระดับชุมชน และความทุ่มเทของบุคลากรทางการแพทย์ที่ทํางานอย่างเสียสละในการรับมือกับโรคระบาดตลอดระยะเวลาที่ผ่านมา
สําหรับคําถามถึงการผ่อนปรนมาตรการควบคุมโรคของไทยในช่วงเดือนพฤษภาคมนี้ ของประธาน World Economic Forum นายอนุทินกล่าวตอบว่า เป้าหมายหลักของรัฐบาลคือความปลอดภัยของประชาชน การผ่อนปรนมาตรการต่างๆ จะต้องดําเนินการอย่างรอบคอบและค่อยเป็นค่อยไป เพื่อให้มั่นใจว่าจะไม่มีการแพร่ระบาดเพิ่มขึ้น และรัฐบาลกําลังร่างแนวทางในการดําเนินงานดังกล่าว
ทั้งนี้ World Economic Forum หรือ WEF ก่อตั้งขึ้นในปี พ.ศ. 2514 และได้รับสถานะเป็นองค์กรระหว่างประเทศด้านความร่วมมือระหว่างภาครัฐและเอกชนจากรัฐบาลสหรัฐเมื่อปี พ.ศ. 2548 มีชื่อเสียงเป็นที่รู้จักในเรื่องการดําเนินกิจกรรมเพื่อเสนอแนะทิศทางในการกําหนดนโยบายด้านเศรษฐกิจ สังคม และการพัฒนาในระดับระหว่างประเทศ ผ่านเครือข่ายผู้นําภาคการเมือง ธุรกิจ และภาคประชาสังคม
*************************************** 21 เมษายน 2563
************************************
รัฐบาลไทย-ข่าวทำเนียบรัฐบาล-สวทช. ร่วมสนับสนุน ALTV ช่อง 4 ทีวีเรียนสนุก ชุมชนการเรียนรู้ในวิถีชีวิตใหม่
วันพฤหัสบดีที่ 30 กรกฎาคม 2563
สวทช. ร่วมสนับสนุน ALTV ช่อง 4 ทีวีเรียนสนุก ชุมชนการเรียนรู้ในวิถีชีวิตใหม่
สวทช. ร่วมสนับสนุน ALTV ช่อง 4 ทีวีเรียนสนุก ชุมชนการเรียนรู้ในวิถีชีวิตใหม่
ดร.จุฬารัตน์ ตันประเสริฐ รองผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงการอุดมศึกษา วิทยาศาสตร์ วิจัยและนวัตกรรม (อว.) ในฐานะหน่วยงานภาคีเครือข่ายสนับสนุนข้อมูลและองค์ความรู้ด้านวิทยาศาสตร์และเทคโนโลยี ร่วมแถลงข่าวและแสดงความยินดีในงานเปิดตัว “Growing Up Together และ Learning Innovation Forum : ALTV วิถีการเรียนรู้ใหม่ในศตวรรษที่ 21” ซึ่ง สวทช. ได้นําผลงาน เช่น สื่อการศึกษาแบบเปิด หรือโครงการ MOOCs (Massive Open Online Course) หลักสูตรการเรียนการสอนแบบออนไลน์ แบบเปิดเสรีสําหรับทุก ๆ คน สามารถสมัครเข้าเรียนได้โดยไม่จํากัดจํานวน เน้นในระดับการศึกษาขั้นสูงที่ในระบบการศึกษาแบบเดิมมีข้อจํากัดอยู่แต่เฉพาะในห้องเรียน และรองรับผู้เรียนในจํานวนน้อย รวมถึงการร่วมผลิตรายการสารคดี เช่น คิดวิทย์ (https://program.thaipbs.or.th/Kidwit) และสารคดีโรคอุบัติใหม่ มาสร้างการเรียนรู้วิถีชีวิตใหม่ โดยจะทดลองออกอากาศครั้งแรกวันพุธที่ 1 กรกฏาคม 2563 ทางช่องทีวีดิจิทัลหมายเลข 4 เพื่อเป็นการเรียนรู้ที่บูรณาการระหว่างบ้านและโรงเรียน โดยมุ่งเน้นเนื้อหาที่ช่วยพัฒนาสมรรถนะ เสริมทักษะที่จําเป็นให้กับทั้งเยาวชน รวมถึงบุคคลทั่วไปที่ต้องการเข้าถึงการศึกษาที่หลากหลายในยุควิถีชีวิตใหม่
ข้อมูลข่าวโดย : สํานักงานพัฒนาวิทยาศาสตร์และเทคโนโลยีแห่งชาติ (สวทช.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นายกรัฐมนตรีขอบคุณสื่อทุกแขนงที่ให้ความร่วมมือปรับผังรายการให้สอดคล้องกับสถานการณ์        พร้อมขอให้สถานบันเทิงพิจารณาจัดงานอย่างเหมาะสม ถูกกาละเทศะ
วันอังคารที่ 1 พฤศจิกายน 2559
นายกรัฐมนตรีขอบคุณสื่อทุกแขนงที่ให้ความร่วมมือปรับผังรายการให้สอดคล้องกับสถานการณ์        พร้อมขอให้สถานบันเทิงพิจารณาจัดงานอย่างเหมาะสม ถูกกาละเทศะ
นายกรัฐมนตรีขอบคุณสื่อทุกแขนงที่ให้ความร่วมมือปรับผังรายการให้สอดคล้องกับสถานการณ์ พร้อมขอให้สถานบันเทิงพิจารณาจัดงานอย่างเหมาะสม ถูกกาละเทศะ
วันนี้ (1 พ.ย. 59) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงมาตรการขอความร่วมมือสื่อต่าง ๆ ในการเผยแพร่รายการบันเทิงช่วงที่ประชาชนกําลังโศกเศร้าว่า รัฐบาลขอขอบคุณสื่อทุกแขนงที่ได้ให้ความร่วมมือเป็นอย่างดีในการปรับเปลี่ยนรายการ ให้สอดคล้องกับสภาวะ สถานการณ์ และช่วงเวลาอย่างเหมาะสม ซึ่งสื่อสามารถปรับเปลี่ยนเผยแพร่รายการได้อย่างเหมาะสมกับช่วงเวลา ภายใต้การควบคุมของผู้บริหารของแต่ละสังกัด
สําหรับสถานบันเทิง ขอให้พิจารณาจัดงานอย่างเหมาะสมให้ถูกกาละเทศะ แสดงให้เห็นถึงวัฒนธรรมอันดีงามของประเทศไทยเป็นหลัก โดยเฉพาะเรื่องของการแต่งตัว จะต้องสุภาพ ไม่ล่อแหลม รวมไปถึงสถานที่ในการจัดงาน ทั้งพื้นที่ส่วนตัว และพื้นที่สาธารณะต้องคํานึงถึงความเหมาะสมเป็นหลัก พร้อมเน้นย้ําให้ปฏิบัติตามกฎหมายอย่างเคร่งครัด ไม่ทําผิดกฎหมายเพื่อให้สังคมมีความสงบเรียบร้อยตามปกติ
----------------------------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-หัวหน้ากลุ่ม ป.ย.ป. ก.อุตฯ บรรยาย
วันพุธที่ 28 สิงหาคม 2562
หัวหน้ากลุ่ม ป.ย.ป. ก.อุตฯ บรรยาย
นายณัฐพล ณัฏฐสมบูรณ์ ผู้ตรวจราชการกระทรวงอุตสาหกรรม ในฐานะหัวหน้ากลุ่ม ป.ย.ป. กลุ่มการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดองกระทรวงอุตสาหกรรม มาบรรยาย เรื่อง "ภาพรวมแผนระดับ 3 : แผนปฏิบัติการและแผนปฏิบัติราชการ
วันนี้ (28 สิงหาคม 2562) เวลา 13.00 น. นายณัฐพล ณัฏฐสมบูรณ์ ผู้ตรวจราชการกระทรวงอุตสาหกรรม ในฐานะหัวหน้ากลุ่ม ป.ย.ป. กลุ่มการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดองกระทรวงอุตสาหกรรม มาบรรยาย เรื่อง "ภาพรวมแผนระดับ 3 : แผนปฏิบัติการและแผนปฏิบัติราชการ และเวลา 14.30 น. นางสาวณิรดา วิสุทธิชาติธาดา ผู้อํานวยการศูนย์เทคโนโลยีสารสนเทศและการ มาบรรยาย "แผนปฏิบัติการดิจิทัลของกระทรวงอุตสาหกรรม พ.ศ.2563-2565" ในการประชุมการประชุมชี้แจงแผนปฏิบัติการ แผนปฏิบัติราชชการระยะ 3 ปี (พ.ศ. 2563 - 2565) แผนปฏิบัติราชการรายปี (พ.ศ. 2563) ของกระทรวงอุตสาหกรรม และสํานักงานปลัดกระทรวงอุตสาหกรรม โดยมีนางสาวนิสากร จึงเจริญธรรม รองปลัดกระทรวงอุตสาหกรรม ผู้อํานวยกองต่างๆ อุตสาหกรรมจังหวัด ผู้แทนจากหน่วยงานในสังกัดกระทรวงอุตสาหกรรม ทั้งจากส่วนกลางและส่วนภูมิภาค รัฐวิสาหกิจ สถาบันเครือข่าย จํานวนกว่า 400 ท่าน ร่วมรับฟังบรรยาย ณ โรงแรมเดอะ เบอร์เคลีย์ โฮเต็ล ประตูน้ํา กรุงเทพฯ
รัฐบาลไทย-ข่าวทำเนียบรัฐบาล-ถกปัญหาขยะพลาสติกลงทะเลก่อนวิกฤติ  จี้ประชุมผู้ว่าราชการ 23 จังหวัดชายฝั่งทะเลและกทม. เร่งกำหนดมาตรการแก้ปัญหาเร่งด่วน เล็งยกระดับความร่วมมือภูมิภาค
วันจันทร์ที่ 9 กรกฎาคม 2561
ถกปัญหาขยะพลาสติกลงทะเลก่อนวิกฤติ  จี้ประชุมผู้ว่าราชการ 23 จังหวัดชายฝั่งทะเลและกทม. เร่งกําหนดมาตรการแก้ปัญหาเร่งด่วน เล็งยกระดับความร่วมมือภูมิภาค
เมื่อ 9 ก.ค.61: 1000  พล.อ.ประวิตร วงษ์สุวรรณ รอง นรม. และ รมว.กห. ได้เรียกประชุมคณะกรรมการบริหารจัดการทรัพยากรทางทะเลและชายฝั่ง ณ ทําเนียนรัฐบาล
เพื่อหารือร่วมกันแก้ปัญหาขยะพลาสติกที่ลงทะเล ซึ่งปัจจุบันมีปริมาณกว่า 45,000 ตัน/ปี ซึ่งกระทบต่อระบบนิเวศทางทะเลที่สําคัญและภาพลักษณ์การท่องเที่ยวของประเทศอย่างมาก
พล.อ.ประวิตร ได้ขอให้กระทรวงทรัพยากรธรรมชาติและสิ่งแวดล้อม เป็นเจ้าภาพในการเชิญผู้ว่าราชการจังหวัดทั้ง 23 จังหวัดชายฝั่งทะเล และ กทม. รวมทั้งส่วนราชการและภาคประชาสังคมที่เกี่ยวข้อง ประชุมร่วมกัน เพื่อกําหนดมาตรการป้องกันและมีส่วนร่วมกันดูแลรักษาความสะอาดทางทะเลและชายฝั่งให้มากขึ้น ต่อปัญหาขยะที่ถูกทิ้งลงทะเล โดยเฉพาะปัญหาขยะพลาสติก ซึ่งมีจํานวนมากจัดอยู่ในลําดับต้นๆของโลก พร้อมกันนี้ ได้กําชับ ขอให้พิจารณาสร้างการมีส่วนร่วมของทุกภาคส่วนในการบริหารจัดการและรับผิดชอบร่วมกันต่อปัญหาดังกล่าวอย่างเป็นรูปธรรม โดยให้มีทั้งกิจกรรมในระดับพื้นที่ชุมชนและการรณรงค์สร้างจิตสํานึกร่วมกัน ขณะเดียวกันให้ทุกส่วนราชการที่เกี่ยวข้อง จําเป็นต้องติดตามและกวดขันมาตรการทางกฎหมายกับผู้ที่ละเมิด ละเลย อย่างจริงจัง และให้พิจารณายกระดับปัญหาดังกล่าว ขยายความร่วมมือสู่ภูมิภาค ในโอกาสที่ประเทศไทย
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ร่วมคณะรองนายกฯประจินฯ ลงพื้นที่ตรวจเยี่ยม “ศูนย์ดิจิทัลชุมชนวัดบูรพา”จ.ยโสธร
วันพุธที่ 25 กรกฎาคม 2561
ปลัดกระทรวงดิจิทัลฯ ร่วมคณะรองนายกฯประจินฯ ลงพื้นที่ตรวจเยี่ยม “ศูนย์ดิจิทัลชุมชนวัดบูรพา”จ.ยโสธร
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) ร่วมคณะพลอากาศเอก ประจิน จั่นตอง รองนายกรัฐมนตรี ลงพื้นที่ตรวจเยี่ยม “ศูนย์ดิจิทัลชุมชนวัดบูรพา” จังหวัดยโสธร สําหรับศูนย์ดิจิทัลชุมชนวัดบูรพา ได้มีการส่งเสริมความรู้ด้านเทคโนโลยีดิจิทัลให้กับคนในชุมชน โดยเริ่มตั้งแต่การส่งเสริมความรู้พื้นฐานด้านคอมพิวเตอร์ให้กับผู้เริ่มต้นใช้งาน วิธีการใช้งานอินเทอร์เน็ตอย่างเหมาะสมและปลอดภัย ตลอดจนหลักสูตรการสร้างร้านค้าออนไลน์ให้กับกลุ่มอาชีพในชุมชน สามารถนําความรู้ที่ได้ไปพัฒนาต่อยอดสร้างร้านค้าออนไลน์ด้วยเฟซบุ๊ก ไลน์ หรือเว็บไซต์อื่นๆ ได้ด้วยตัวเอง เพื่อโปรโมทสินค้าและเพิ่มช่องทางจําหน่ายสินค้า สร้างรายได้ให้เพิ่มมากขึ้น นอกจากนี้ ศูนย์ดิจิทัลชุมชนวัดบูรพา ยังช่วยพัฒนาผลิตภัณฑ์และสร้างช่องทางขายออนไลน์ โดยได้มีการจัดทําเว็บไซต์ “Sabai Shop” เพื่อเป็นช่องทางติดต่อในการโปรโมทสินค้าและรับออเดอร์จากลูกค้า ทําให้สินค้าของคนในชุมชนจําหน่ายได้มากขึ้น สร้างความสะดวกสบายในการติดต่อกับลูกค้า ตลอดจนช่วยให้สินค้าของชุมชนสามารถเข้าถึงผู้บริโภคได้เป็นวงกว้าง รวดเร็ว สามารถขายได้ตลอด 24 ชั่วโมง โดยที่ไม่จําเป็นต้องมีหน้าร้าน เพื่อจัดวางสินค้า ถือเป็นการลดต้นทุนและเพิ่มยอดขายในเวลาเดียวกัน เมื่อวันที่ 23 กรกฎาคม 2561 ณ ศูนย์ดิจิทัลชุมชนวัดบูรพา ตําบลทุ่งแต้ อําเภอเมือง จังหวัดยโสธร
******************
รัฐบาลไทย-ข่าวทำเนียบรัฐบาล-คณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค เตรียมเสนอแก้ไขคำสั่งปรับลดสำนักงานศึกษาธิการภาค เหลือ 6 ภาค
วันพุธที่ 12 ธันวาคม 2561
คณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค เตรียมเสนอแก้ไขคําสั่งปรับลดสํานักงานศึกษาธิการภาค เหลือ 6 ภาค
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค (คปภ.) เมื่อวันอังคารที่ 11 ธันวาคม 2561 ณ ห้องประชุมจันทรเกษม
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค (คปภ.) เมื่อวันอังคารที่ 11 ธันวาคม 2561 ณ ห้องประชุมจันทรเกษม
รมว.ศึกษาธิการกล่าวว่า ที่ประชุมได้ทําความเข้าใจเรื่องสํานักงานศึกษาธิการภาค (ศธภ.) ซึ่งจะมีการเสนอขอแก้ไขคําสั่งคณะรักษาความสงบแห่งชาติ (คสช.)เพื่อปรับลดจาก 18 ภาค เหลือ 6 ภาคให้สอดคล้องกับการประกาศการแบ่งภูมิภาคบริหารราชการแผ่นดินของรัฐบาล ซึ่งกําหนดให้มี 6 ภาค คือ ภาคเหนือ ภาคตะวันออกเฉียงเหนือ ภาคกลาง ภาคตะวันออก ภาคใต้ และภาคใต้ชายแดน จากนั้นจะมีการแต่งตั้งบุคคลให้ดํารงตําแหน่งตามโครงสร้างทั้ง 6 ภาคดังกล่าวต่อไป
นอกจากนี้ ตนได้ตั้งคําถามต่อที่ประชุมด้วยว่า คปภ.ชุดนี้เป็นคณะกรรมการที่มีอํานาจในการดําเนินการแต่งตั้งและโยกย้ายข้าราชการซึ่งที่ผ่านมาได้มีมติตัดโอนย้ายข้าราชการในตําแหน่งครูผู้ช่วยจากสํานักงานคณะกรรมการการศึกษาขั้นพื้นฐาน (สพฐ.) ไปสังกัดสํานักงานคณะกรรมการส่งเสริมการศึกษานอกระบบและการศึกษาตามอัธยาศัย (กศน.) ซึ่งเป็นการเห็นชอบตามความจําเป็นของตําแหน่งดังกล่าวในพื้นที่ 3 จังหวัดชายแดนภาคใต้ซึ่งเรื่องนี้ไม่ได้มีอะไรผิดปกติแต่หากในอนาคตคณะกรรมการชุดนี้ยังมีอํานาจอยู่ในขณะที่สามารถกําหนดเรื่องงานบริหารบุคคลได้มีคําถามว่าหากใช้อํานาจโดยมิชอบจะเป็นอย่างไรเพราะที่ผ่านมาคณะกรรมการชุดนี้เกิดขึ้นเพื่อการปฏิรูปการศึกษาในภูมิภาค เพื่อให้การกําหนดอํานาจและการเกลี่ยอัตรากําลังต่าง ๆของหน่วยงานที่ตั้งขึ้นใหม่ ไม่ว่าจะเป็น ศธภ. หรือสํานักงานศึกษาธิการจังหวัด (ศธจ.) แต่ขณะนี้การเกลี่ยอัตรากําลังและการดําเนินการต่าง ๆ ของการขับเคลื่อนการปฏิรูปการศึกษาในภูมิภาคนิ่งแล้ว ไม่ควรจําเป็นต้องใช้อํานาจ คปภ.อีก
ดังนั้น จึงขอให้คณะกรรมการฯ กลับไปทบทวนบทบาทและอํานาจหน้าที่ของ คปภ.ว่ายังมีความจําเป็นอยู่หรือไม่ที่จะกลับมาใช้ตามกฎหมายปกติ รวมทั้งให้รวบรวมว่าคําสั่งมาตรา 44 ที่เกี่ยวข้องกับกระทรวงศึกษาธิการฉบับใดที่ไม่มีความจําเป็นก็ให้นํามาพิจารณา เพื่อเสนอรองนายกรัฐมนตรี (นายวิษณุ เครืองาม) พิจารณายกเลิกการใช้มาตรา 44 ของกระทรวงศึกษาธิการที่ไม่จําเป็นต่อไป
"สําหรับคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาคแต่งตั้งขึ้นตามคําสั่งหัวหน้าคณะรักษาความสงบแห่งชาติ ที่ 19/2560 เรื่อง การปฏิรูปการศึกษาในภูมิภาคของกระทรวงศึกษาธิการ ลงวันที่ 3 เมษายน 2560 โดยมีองค์ประกอบประกอบด้วย รัฐมนตรีว่าการกระทรวงศึกษาธิการ เป็นประธานกรรมการ, กรรมการประกอบด้วยรัฐมนตรีช่วยว่าการกระทรวงศึกษาธิการ, เลขาธิการคณะกรรมการการศึกษาขั้นพื้นฐาน, เลขาธิการคณะกรรมการการอาชีวศึกษา, เลขาธิการคณะกรรมการการอุดมศึกษา, เลขาธิการสภาการศึกษา, ประธานสภาหอการค้าแห่งประเทศไทย, ประธานสภาอุตสาหกรรมแห่งประเทศไทย โดยมีปลัดกระทรวงศึกษาธิการ เป็นกรรมการและเลขานุการ"(อ้างจาก ข่าวที่ 174/2560)
Writtenbyบัลลังก์ โรหิตเสถียร
Photo Credit
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ไทย-มาเลเซียร่วมมืออย่างใกล้ชิด รับมือการแพร่ระบาดโควิด-19
วันพุธที่ 17 มิถุนายน 2563
ไทย-มาเลเซียร่วมมืออย่างใกล้ชิด รับมือการแพร่ระบาดโควิด-19
วันพุธที่ 17 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยและมาเลเซียมีความสัมพันธ์แน่นแฟ้นมาอย่างยาวนาน โดยไทยชื่นชมการจัดการสถานการณ์โควิด-19 ของมาเลเซีย จากการบังคับใช้มาตรการ Movement Control Order (MCO) ที่มีประสิทธิภาพทําให้ตัวเลขผู้ติดเชื้อลดลง และขอบคุณที่ช่วยดูแลและอํานวยความสะดวกส่งคนไทยกลับประเทศ ด้านมาเลเซียชื่นชมรัฐบาลไทยที่มีบทบาทสําคัญต่อการรับมือกับโรคโควิด-19 ได้เป็นอย่างดี สะท้อนจากจํานวนผู้ติดเชื้อที่ลดลง จนไม่มีผู้ติดเชื้อต่อเนื่อง และได้รับการยอมรับจากทั่วโลก โดยทั้ง 2 ฝ่าย ยืนยันจะร่วมมือกันอย่างใกล้ชิด เพื่อรับมือกับการแพร่ระบาดของโควิด-19 รวมทั้งดูแลแรงงานและทยอยส่งกลับแรงงานอย่างปลอดภัย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรุงไทยให้บริการจ่ายเงินอุดหนุนผู้ประสบปัญหาทางสังคม ผ่านระบบอิเล็กทรอนิกส์
วันจันทร์ที่ 30 เมษายน 2561
กรุงไทยให้บริการจ่ายเงินอุดหนุนผู้ประสบปัญหาทางสังคม ผ่านระบบอิเล็กทรอนิกส์
รมว.พม. เป็นประธานเปิดตัว การจ่ายเงินอุดหนุนให้กับผู้ประสบปัญหาทางสังคม ผ่านระบบอิเล็กทรอนิกส์ Krungthai Corporate Online โดยมีอธิบดีกรมบัญชีกลาง อธิบดีกรมพัฒนาสังคมและสวัสดิการ และกรรมการผู้จัดการใหญ่ธนาคารกรุงไทย ร่วมในพิธีเปิด
พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ เป็นประธานเปิดตัว การจ่ายเงินอุดหนุนให้กับผู้ประสบปัญหาทางสังคม ผ่านระบบอิเล็กทรอนิกส์ Krungthai Corporate Online โดยมี นางสาวสุทธิรัตน์ รัตนโชติ อธิบดีกรมบัญชีกลาง นางนภา เศรษฐกร อธิบดีกรมพัฒนาสังคมและสวัสดิการ และนายผยง ศรีวณิช กรรมการผู้จัดการใหญ่ ธนาคารกรุงไทย ร่วมในพิธีเปิด ณ กรมพัฒนาสังคมและสวัสดิการ เมื่อวันที่ 30 เมษายน 2561
นายผยง ศรีวณิช กรรมการผู้จัดการใหญ่ ธนาคารกรุงไทย กล่าวว่า ความร่วมมือกับกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ และกรมบัญชีกลางในครั้งนี้ นอกจากสนองนโยบายภาครัฐในเรื่องธรรมาภิบาลแล้ว ยังช่วยเพิ่มความรวดเร็ว มั่นใจ โปร่งใส และสะดวกสบายให้กับทุกภาคส่วนที่เกี่ยวข้อง โดยระบบ Krungthai Corporate Online จะดําเนินการโอนเงินโดยอัตโนมัติ ซึ่งผู้ประสบภัยทางสังคมที่มีบัญชีธนาคารกรุงไทยจะได้รับเงินในทันที ส่วนผู้ที่มีบัญชีของธนาคารอื่นจะได้รับเงินภายใน 2 วัน
ทั้งนี้ ระบบดังกล่าว ผู้ทํารายการสามารถดูสถานะการทํารายการต่างๆ รวมถึงมีหลักฐานแสดงข้อมูลการทํารายการทั้งแบบสรุป และแบบมีรายละเอียดอย่างครบถ้วน รวมทั้งมีระบบตรวจสอบข้อมูลของผู้รับเงินก่อนจะดําเนินการโอนเงินด้วย
อย่างไรก็ตาม เพื่อแบ่งเบาภาระค่าใช้จ่าย ธนาคารกรุงไทยได้ยกเว้นค่าธรรมเนียมการเปิดบัญชีสําหรับผู้รับเงินอุดหนุนที่ไม่มีบัญชีธนาคาร ค่ารักษาบัญชีสําหรับผู้มีบัญชีธนาคารกรุงไทย ซึ่งเมื่อโอนเงินเข้าบัญชีแล้ว ผู้รับเงินจะได้รับ SMS แจ้งเตือนเงินเข้าบัญชี ตามหมายเลขโทรศัพท์ที่แจ้งไว้ โดยไม่ต้องเสียค่าธรรมเนียมแต่อย่างใด นอกจากนี้ เพื่ออํานวยความสะดวกให้กับกลุ่มผู้รับเงินอุดหนุนที่ไม่มีบัญชีธนาคารหรือไม่สะดวกในการไปเปิดบัญชี ในอนาคต จะสามารถรับเงินผ่านบัตรสวัสดิการแห่งรัฐ หรือใช้บัตร E-Money ได้อีกด้วย
ฝ่ายสื่อสารองค์กรและภาพลักษณ์
โทร. 0-2208-4176
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้สัมภาษณ์ในประเด็น “การปฏิรูปกระบวนการยุติธรรม”
วันจันทร์ที่ 23 มกราคม 2560
ปลัดกระทรวงยุติธรรม ให้สัมภาษณ์ในประเด็น “การปฏิรูปกระบวนการยุติธรรม”
นายชาญเชาวน์ ไชยานุกิจ ปลัดกระทรวงยุติธรรม ให้สัมภาษณ์ในประเด็น “การปฏิรูปกระบวนการยุติธรรม”
เมื่อวันจันทร์ที่ ๒๓ มกราคม ๒๕60 เวลา 1๖.๐๐ น.
นายชาญเชาวน์ ไชยานุกิจ ปลัดกระทรวงยุติธรรม
ให้สัมภาษณ์ในประเด็น “การปฏิรูปกระบวนการยุติธรรม”
เพื่อเผยแพร่ผ่านทางรายการ ข่าวค่ํา ช่วงพลิกปมข่าว
ออกอากาศทางสถานีโทรทัศน์ไทยพีบีเอส (Thai PBS)
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-กรมศุลกากรจัดงานวันศุลกากรสากล ประจำปี 2561
วันศุกร์ที่ 26 มกราคม 2561
กรมศุลกากรจัดงานวันศุลกากรสากล ประจําปี 2561
กรมศุลกากรจัดงานวันศุลกากรสากล ประจําปี 2561 พร้อมคัดเลือกผู้บริหารและเจ้าหน้าที่ศุลกากรที่มีส่วนสําคัญ ในงานด้านความมั่นคงปลอดภัยของสิ่งแวดล้อมทางการค้าเพื่อการพัฒนาทางเศรษฐกิจที่ยั่งยืน เข้ารับใบประกาศเกียรติคุณจากองค์การศุลกากรโลก จํานวน 25 ราย
วันนี้ (วันศุกร์ที่ 26 มกราคม 2561) กรมศุลกากรจัดงานวันศุลกากรสากล ประจําปี 2561 พร้อมคัดเลือกผู้บริหารและเจ้าหน้าที่ศุลกากรที่มีส่วนสําคัญ ในงานด้านความมั่นคงปลอดภัยของสิ่งแวดล้อมทางการค้าเพื่อการพัฒนาทางเศรษฐกิจที่ยั่งยืน เข้ารับใบประกาศเกียรติคุณจากองค์การศุลกากรโลก จํานวน 25 ราย ณ ห้องโถง อาคาร 1 กรมศุลกากร
นายกุลิศ สมบัติศิริ อธิบดีกรมศุลกากร ประธานการจัดงานวันศุลกากรสากลประจําปี 2561 กล่าวว่า วันศุลกากรสากล ตรงกับวันที่ 26 มกราคมของทุกปี และกรมศุลกากรได้จัดกิจกรรมมาอย่างต่อเนื่อง สําหรับหัวข้อ (Theme) ของวันศุลกากรสากลประจําปี 2561 ที่กําหนดโดยองค์การศุลกากรโลก (World Customs Organization: WCO) คือ“Security of Business Environment” โดยสโลแกนสําหรับปีนี้ ได้แก่ “A secure business environment for economic development” ซึ่งหมายถึงกิจกรรมที่เกี่ยวกับการส่งเสริมความมั่นคงปลอดภัย
ของสิ่งแวดล้อมทางการค้าเพื่อการพัฒนาทางเศรษฐกิจที่ยั่งยืน โดยมีเครื่องมือขับเคลื่อนที่สําคัญ อาทิ การควบคุมทางศุลกากร การป้องกันและปราบปรามการลักลอบนําเข้า/ส่งออกสินค้าที่ผิดกฎหมาย การใช้ Digitalized Environment ในการแลกเปลี่ยนข้อมูล ความมั่นคงปลอดภัยบริเวณพรมแดน โดยเฉพาะอย่างยิ่ง WCO Security Project ความร่วมมือระหว่างหน่วยงาน
ทั้งในประเทศและระหว่างประเทศ รวมถึงความร่วมมือกับภาคเอกชน เป็นต้น
สืบเนื่องจากหัวข้อสําคัญเกี่ยวกับ “Security of Business Environment” ดังกล่าว กรมศุลกากรจึงได้คัดเลือกผู้บริหารและเจ้าหน้าที่ศุลกากรที่มีส่วนสําคัญในงานต่างๆ ข้างต้น อันนําไปสู่ความมั่นคงปลอดภัยของสิ่งแวดล้อมทางการค้า เพื่อการพัฒนาทางเศรษฐกิจที่ยั่งยืน ให้เข้ารับใบประกาศเกียรติคุณจากองค์การศุลกากรโลก จํานวน 25 ราย รวมทั้งเชิญ
แขกผู้มีเกียรติจากหน่วยงานภายนอก เข้าร่วมเป็นเกียรติในงานดังกล่าวด้วย ได้แก่ ที่ปรึกษาศุลกากรจากประเทศต่างๆ ที่ประจําอยู่ในประเทศไทย เจ้าหน้าที่จากสํานักงานเสริมสร้างขีดความสามารถประจําภูมิภาคเอเชีย-แปซิฟิก (WCO Asia/Pacific Regional Office for Capacity Building: ROCB A/P) และผู้เชี่ยวชาญจากองค์การความร่วมมือระหว่างประเทศ
ของญี่ปุ่น (Japan International Cooperation Agency: JICA) นอกจากนี้ภายในงานยังมีการจัดนิทรรศการเผยแพร่ความรู้และกิจกรรมเกี่ยวกับการส่งเสริมความมั่นคงปลอดภัยของสิ่งแวดล้อมทางการค้าของกรมศุลกากรด้วย ได้แก่ 1) โครงการพันธมิตรศุลกากร (Customs Alliance) 2) WCO Security Project
อนึ่งกรมศุลกากรได้เข้าร่วมในโครงการขององค์การศุลกากรโลก(World Customs Organization: WCO) จํานวน 3 โครงการ ได้แก่ Program Global Shield ซึ่งสกัดกั้นองค์การอาชญากรรมไม่ให้เข้าถึงระเบิดแสวงเครื่อง และป้องกันการลักลอบหลีกเลี่ยงขนส่งเคมีภัณฑ์และสารประกอบอื่น ๆ เพื่อนําไปผลิตระเบิดแสวงเครื่อง โครงการ Advance Passenger Information (API) and Passenger Name Records (PNR) และโครงการป้องกันมิให้ผู้ก่อการร้ายเข้าถึงอาวุธขนาดเล็กและมีน้ําหนักเบา (Small arms and light weapons: SALW)
รัฐบาลไทย-ข่าวทำเนียบรัฐบาล-พม. กำชับทีม One Home เร่งลงพื้นที่ช่วยเหลือประชาชนกลุ่มเป้าหมายที่ประสบภัยพายุฤดูร้อน ที่ จ.อุดรดิตถ์ พร้อมเร่งช่วยเหลือผู้ด้อยโอกาสและประสบปัญหาทางสังคม ที่ กทม. และ จ.ร้อยเอ็ด
วันพุธที่ 18 เมษายน 2561
พม. กําชับทีม One Home เร่งลงพื้นที่ช่วยเหลือประชาชนกลุ่มเป้าหมายที่ประสบภัยพายุฤดูร้อน ที่ จ.อุดรดิตถ์ พร้อมเร่งช่วยเหลือผู้ด้อยโอกาสและประสบปัญหาทางสังคม ที่ กทม. และ จ.ร้อยเอ็ด
พม. กําชับทีม One Home เร่งลงพื้นที่ช่วยเหลือประชาชนกลุ่มเป้าหมายที่ประสบภัยพายุฤดูร้อน ที่ จ.อุดรดิตถ์ พร้อมเร่งช่วยเหลือผู้ด้อยโอกาสและประสบปัญหาทางสังคม ที่ กทม. และ จ.ร้อยเอ็ด
วันนี้ (18 เม.ย.61) เวลา 08.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 60/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้บริหารและผู้แทนจากหน่วยงานในกระทรวง ร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์
จากกรณีเกิดพายุฤดูร้อนพัดถล่มอย่างหนักในพื้นที่จังหวัดอุตรดิตถ์ ทําให้บ้านเรือนประชาชนพังเสียหายกว่า 70 หลัง นั้น ได้กําชับให้พัฒนาสังคมและความมั่นคงของมนุษย์จังหวัดอุตรดิตถ์ (พมจ.อุตรดิตถ์) พร้อมทีม One Home ลงพื้นที่ให้ความช่วยเหลือบรรเทาความเดือดร้อนของประชาชนโดยด่วน ตามภารกิจของกระทรวง พม. โดยเฉพาะประชาชนกลุ่มเป้าหมายของกระทรวง พม. ได้แก่ เด็ก เยาวชน คนพิการ ผู้สูงอายุ และผู้ด้อยโอกาส ทั้งนี้ หากประชาชนกลุ่มเป้าหมายที่ประสบปัญหา และต้องการขอความช่วยเหลือ สามารถโทรแจ้งศูนย์ช่วยเหลือสังคม สายด่วน 1300 ตลอด 24 ชั่วโมง และติดต่อหน่วยงานในพื้นที่ของกระทรวง พม.
กรณีหญิงชราวัย 82 ปี พิการตาบอดทั้ง 2 ข้าง และเป็นโรคหัวใจโต แต่ต้องรับภาระดูแลหลานสาววัย 35 ปี ที่ป่วยเป็นโรคสมองโตตั้งแต่กําเนิด พิการเดินไม่ได้ อาศัยเพียงเบี้ยยังชีพผู้สูงอายุและคนพิการใช้ประทังชีวิต ซึ่งมีรายได้ไม่เพียงพอค่าใช้จ่าย ครอบครัวมีฐานะยากจน ที่กรุงเทพมหานคร และกรณีหญิงชราวัย 60 ปี ต้องรับภาระดูแลพี่ชายวัย 66 ปี ที่พิการเป็นอัมพาต ช่วยเหลือตัวเองไม่ได้ และแม่แก่ชราวัย 98 ปี ที่พิการตาบอด อาศัยเพียงเบี้ยยังชีพผู้สูงอายุและคนพิการใช้ประทังชีวิต ครอบครัวมีฐานะยากจน รายได้ไม่เพียงพอค่าใช้จ่าย ที่จังหวัดร้อยเอ็ด นั้น ได้กําชับให้หน่วยงานในสังกัดกระทรวง พม. และพัฒนาสังคมและความมั่นคงของมนุษย์จังหวัดร้อยเอ็ด (พมจ.ร้อยเอ็ด) พร้อมทีม One Home ทั้ง 2 จังหวัด และศูนย์ช่วยเหลือสังคม 1300 เร่งลงพื้นที่เพื่อตรวจสอบข้อเท็จจริง และประเมินทางสังคมของทั้ง 2 ครอบครัวดังกล่าว เพื่อให้การช่วยเหลือในเบื้องต้นตามภารกิจด้านผู้สูงอายุ และคนพิการ-องกระทรวง พม. พร้อมมอบสิ่งของเครื่องใช้ที่จําเป็น อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยทั้งหมดอย่างใกล้ชิด และการให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมาย ตามความเหมาะสม รวมถึง การส่งเสริมการประกอบอาชีพให้แก่หญิงชราวัย 60 ปี เพื่อสร้างรายได้ที่เพียงพอและมั่นคงในระยะยาวต่อไป
รัฐบาลไทย-ข่าวทำเนียบรัฐบาล-Application ViaBus
วันจันทร์ที่ 1 มิถุนายน 2563
Application ViaBus
28 มกราคม 2563
เป็นแอพพลิเคชั่นแสดงสถานการณ์การเดินทางของรถขนส่งสาธารณะแบบเป็นปัจจุบัน สามารถรองรับระบบปฏิบัติการทั้งระบบ iOS และระบบ Android